《念奴娇 赠阿秀并呈西樵》
清代·陈维崧

晚风回处，忽帘开影露，鬓烟微绿。蓦地见人犹掩敛，裙与阑干绿曲。

萦损红巾，拨残锦瑟，顿惹愁千斛。客来休入，请看门外金犊。

渐觉盏内鳞皴，篝边鸭瘦，觥事卿须录。生世谐逢王吏部，绣佛还工惜玉。

爱尔娇憨，嗔人拘管，挼碎钗儿菊。晚携素手，碧天雨过初沐。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。